
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2841 

22 Οκτωβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κατανομή προσωπικού στο Υπουργείο Δικαιοσύνης, 
Διαφάνειας και Ανθρωπίνων Δικαιωμάτων για το 

έτος 2014. 1 

Συμπλήρωση της με αρ. πρωτ. Υ.Α.Σ. οικ. 987/Α36/ 
07.02.2014 απόφασης που αφορά στην επιδότηση 
ενοικίου ή συγκατοίκησης για την κάλυψη δαπανών 
στέγασης κατοίκων περιοχών των Περιφερειακών 
Ενοτήτων Κεφαλληνίας και Ιθάκης που επλήγησαν 


από το σεισμό της 26ης Ιανουάριου 2014. 2 

Χρήση εισοδήματος συμφόρησης από την εκχώρηση 
δικαιωμάτων πρόσβασης στις διεθνείς διασυνδέ¬ 
σεις της χώρας για το έτος 2015. 3 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής 
Ενέργειας (ΦΕΚ Β' 103/31-1-2012) και του Εγχειρι¬ 
δίου Αγοράς αυτού (ΦΕΚ Β'53/16.01.2013). 4 

Αναπροσαρμογές και τροποποιήσεις του Κανονισμού 
Τιμολογίων Παροχής Υπηρεσιών Ο.Λ.Θ. Α.Ε. (ΦΕΚ 
390 τ.Β'/21-3-07), όπως ισχύει. 5 


ΑΠΟΦΑΣΕΙ Σ 

Αριθμ. ΔΙΠΑΑΔ/Φ.ΕΠ.1/467/22266 (1) 


Κατανομή προσωπικού στο Υπουργείο Δικαιοσύνης, Δια¬ 
φάνειας και Ανθρωπίνων Δικαιωμάτων για το έτος 2014. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομικής κρίσης» (ΦΕΚ 40/ 
Α715-3-2010), όπως ισχύει. 

2. Την αριθμ. ΔIΠΠ/Φ.ΕΠ1 /71 /οικ.4573/1 -3-2011 (ΦΕΚ 
323/Β/1-3-2011) κοινή απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών για τον καθορισμό των προτεραιοτή¬ 
των και των κριτηρίων κατανομής προσωπικού. 

3. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 


ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του Ν. 3812/2009. 

4. Το αριθμ. 59778/8-9-2014 έγγραφο του Ελεγκτικού 
Συνεδρίου του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων και τα συνημμένα σε αυτό 
έγγραφα. 

5. Το ΦΕΚ 1193/Γ72014 με τους δημοσιευμένους πίνα¬ 
κες διοριστέων. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Α. Την κατανομή για την πλήρωση εννέα (9) κενών 
θέσεων Κατηγορίας ΠΕ του κλάδου Δικαστικών Υπαλλή¬ 
λων ΠΕ Ν.3274/2004, σύμφωνα με τον συμπληρωματικό 
πίνακα διοριστέων που δημοσιεύθηκε στο ΦΕΚ 1193/ 
Γ72014 κατόπιν των 3186/2013 και 4853/2013 αποφάσεων 
του Γ' Τμήματος του Συμβουλίου της Επικράτειας, 

και 

Β. Την κατανομή για την πλήρωση πέντε (5) κενών 
θέσεων Κατηγορίας ΠΕ του κλάδου Δικαστικών Υπαλλή¬ 
λων ΠΕ Οικονομολόγων, σύμφωνα με τον συμπληρωμα¬ 
τικό πίνακα διοριστέων που δημοσιεύθηκε στο ΦΕΚ 1193/ 
Γ72014 κατόπιν των 3185/2013 και 3187/2013 αποφάσεων 
του Γ' Τμήματος του Συμβουλίου της Επικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2014 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. οικ. 8115/Α36 (2) 

Συμπλήρωση της με αρ. πρωτ. Υ.Α.Σ. οικ. 987/Α36/07.02.2014 
απόφασης που αφορά στην επιδότηση ενοικίου ή 
συγκατοίκησης για την κάλυψη δαπανών στέγασης 
κατοίκων περιοχών των Περιφερειακών Ενοτήτων 
Κεφαλληνίας και Ιθάκης που επλήγησαν από το σει¬ 
σμό της 26ης Ιανουάριου 2014. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των άρθρων τετάρτου παρ. 3 του 
Ν. 867/79 (Φ.Ε.Κ. 24/Α'/07.02.79) και πέμπτου του 
Ν. 1190/1981 (Α' 203), όπως ισχύουν. 

2. Τις διατάξεις του άρθρου 2, παρ. 2 της από 28.07.78 
πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων σύναψών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/79 
(Φ.Ε.Κ. 24/Α707.02.79). 

3. Τις διατάξεις του άρθρου 2 της από 26.03.81 πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981» που κυρώθηκε με το άρθρο πρώτο του Ν. 1190/81 
(Φ.Ε.Κ. 203/Α730.07.81). 

4. Τ ις διατάξεις των άρθρων 22 και 26 του ν. 2362/1995 
«Δημόσιο Λογιστικό» (Α' 247) όπως ισχύουν, καθώς και 
αυτές του άρθρου 20 του ν.4270/14 «Αρχές Δημοσιονο¬ 
μικής Διαχείρισης και εποπτείας- Δημόσιο λογιστικό 
και άλλες διατάξεις» (Α' 143). 

5. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του Π.Δ. 63/2005 (Φ.Ε.Κ. 98/ 
Α722.04.2005) και το γεγονός ότι από τις διατάξεις της 
παρούσας Απόφασης δεν προκαλείται επιπρόσθετη δα¬ 
πάνη σε βάρος του Προγράμματος Δημοσίων Επενδύσεων 
της ΣΑΕ069 πέραν αυτής που είχε υπολογιστεί στην με 
αρ. πρωτ. Υ.Α.Σ. οικ. 987/Α36/07.02.2014 (ΦΕΚ 257/Β/07.02.14) 
(ΑΔΑ: ΒΙΡΜ1-ΓΓ8) κοινή υπουργική απόφαση. 

6. Το Π.Δ. 69/1988 (Φ.Ε.Κ. 28/Α718.02.88) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

7. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους διατάκτες» (Α' 194). 

8. Το Π.Δ. 85/2012 (ΦΕΚ 141/Α'/21.06.12) όπως τροποποι¬ 
ήθηκε με το Π.Δ. 118/2013 (Φ.Ε.Κ. 152/Α'/25.06.13) «Τρο¬ 
ποποίηση του Π.Δ. 85/2012 (Α' 141) -Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

9. Το Π.Δ. 119/2013 (Φ.Ε.Κ. 153/Α725.06.2013), για το δι¬ 
ορισμό Υπουργών, Αναπληρωτών Υπουργών και Υφυ¬ 
πουργών. 

10. Το Π.Δ. 89/2014 (ΦΕΚ 134/Α710.06.14) για το διορισμό 
Υπουργών, Αναπληρωτών Υπουργών και Υφυπουργών. 

11. Την υπ’ αρ. Δ16α/04/773/29.11.90 (Φ.Ε.Κ. 746/ 
Β'/30.11.90) Κοινή Απόφαση του Υπουργού Προεδρίας 
και του Αναπληρωτή Υπουργού ΠΕ.ΧΩ.Δ.Ε. «περί εξαιρέ- 
σεως διοικητικών πράξεων ή εγγράφων από τον κανόνα 
των τριών υπογραφών». 

12. Τις υπ’ αρ. οικ/3828/ΤΣΕΠ 31.1/08.11.95 (Φ.Ε.Κ. 
954/Β/20.11.95) και ΔΟ/114/1/Φ.1331/27.Θ9.Θ2 (Φ.Ε.Κ. 
1283/Β/02.10.02) Αποφάσεις του Υφυπουργού ΠΕ.ΧΩ.Δ.Ε. 
σχετικά με την αναδιοργάνωση της Υ.Α.Σ. 

13. Την παρ. 5 της υπ’ αρ. οικ. 4767/Α312/21.09.05 (Φ.Ε.Κ. 
1403/Β/11.10.05) Απόφασης Υπουργού ΠΕ.ΧΩ.Δ.Ε. και 
την με αρ. πρωτ. Οικ.7235/Α311/16.09.2008 (Φ.Ε.Κ. 1997/ 
Β'/26.09.2008) Απόφαση του Υπουργού ΠΕ.ΧΩ.Δ.Ε. σχε¬ 
τικά με την αναδιοργάνωση της Υ.Α.Σ. 

14. Την με αρ. Υ48/9.7.2012 απόφαση του Πρωθυπουρ¬ 
γού «Καθορισμός αρμοδιοτήτων του Α. Υπουργού Οι¬ 
κονομικών Χρήστου Στάίκούρα» (Β' 2105). 


15. Τις διατάξεις της παραγράφου Β9 της αρ. Δ6Γ 
1091609 ΕΞ 2013/5.6.2013 απόφασης «Πιστοποιητικά και 
βεβαιώσεις που εκδίδουν οι Δ.Ο.Υ.» (Β' 1368). 

16. Τη με αρ. πρωτ. 628/Α325/5.2.2014 Κοινή Απόφαση 
των Υπουργών Οικονομικών, Ανάπτυξης και Ανταγωνι¬ 
στικότητας και Υποδομών, Μεταφορών και Δικτύων με 
την οποία οριοθετούνται οι περιοχές των Περιφερεια¬ 
κών Ενοτήτων Κεφαλληνίας και Ιθάκης που επλήγησαν 
από το σεισμό της 26ης Ιανουάριου 2014. 

17. Τη με αρ. πρωτ. Υ.Α.Σ. οικ. 986/Α325/07.02.2014 (ΦΕΚ 
257/Β/07.02.14) Κοινή Απόφαση των Υπουργών Οικονομι¬ 
κών, Ανάπτυξης και Ανταγωνιστικότητας και Υποδομών, 
Μεταφορών και Δικτύων με την οποία καθορίζονται οι 
πιστωτικές διευκολύνσεις για την αποκατάσταση των 
ζημιών των κτιρίων. 

18. Τη με αρ. πρ. Υ.Α.Σ. οικ. 987/Α36/07.02.2014 (ΦΕΚ 
257/Β/07.02.14) Κοινή Υπουργική Απόφαση που αφορά 
στην επιδότηση ενοικίου ή συγκατοίκησης για την κά¬ 
λυψη δαπανών στέγασης κατοίκων περιοχών των Πε¬ 
ριφερειακών Ενοτήτων Κεφαλληνίας και Ιθάκης που 
επλήγησαν από το σεισμό της 26ης Ιανουάριου 2014 

και επειδή 

κατά την εφαρμογή της με αρ. πρ. Υ.Α.Σ. οικ. 987/ 
Α36/07.02.2014 (ΦΕΚ 257/Β/07.02.14) Απόφασης προέκυψε 
η ανάγκη διευκρινήσεων, αποφασίζουμε: 

Συμπληρώνουμε τη με αρ. πρ. Υ.Α.Σ. οικ. 987/Α36/ 
07.02.2014 (ΦΕΚ 257/Β/07.02.14) Κοινή Υπουργική Από¬ 
φαση ως ακολούθως: 

1. Στις περιπτώσεις που έχει εκδοθεί'Εκθεση Αυτοψίας 
Τριμελούς Επιτροπής, μετά από αίτηση του ενδιαφερο¬ 
μένου και το κτίριο χαρακτηρίστηκε ως ακατάλληλο για 
χρήση τότε ο ενδιαφερόμενος έχει προθεσμία έξι (6) 
μηνών για την υποβολή αίτησης, συνοδευόμενης από τα 
απαιτούμενα δικαιολογητικά, για τη χορήγηση επιδότη¬ 
σης ενοικίου ή συγκατοίκησης από την παραλαβή της 
εν λόγω Έκθεσης ή από τη δημοσίευση της παρούσας 
Απόφασης σε Φ.Ε.Κ. στην περίπτωση που έχει ήδη πα- 
ραληφθεί η Έκθεση Αυτοψίας από τον ιδιοκτήτη. 

2. Στις περιπτώσεις που το Μισθωτήριο Συμβόλαιο της 
πληγείσας κατοικίας δεν υπήρχε ή δεν έχει ανανέωση, 
ο ενδιαφερόμενος μπορεί να προσκομίσει ή υπεύθυνη 
δήλωση του Ν. 1599/86 του ιδιοκτήτη της κατοικίας στην 
οποία θα δηλώνεται ότι ο αϊτών ενοίκιαζε την εν λόγω 
κατοικία και κατοικούσε σ’ αυτήν μέχρι και την ημέρα 
του σεισμού ή Αποδείξεις είσπραξης Ενοικίου για την 
εν λόγω κατοικία για τους μήνες Οκτώβριο, Νοέμβριο, 
Δεκέμβριο του 2013 και Ιανουάριο του 2014. 

3. Δικαιούχοι της επιδότησης ενοικίου ή συγκατοί¬ 
κησης είναι: 

α) οι φοιτητές οι οποίοι διέμεναν σε μισθωμένη σει¬ 
σμόπληκτη κατοικία την οποία ενοίκιαζε συγγενικό τους 
πρόσωπο εφόσον προσκομίσουν, πέραν των απαιτούμε- 
νων δικαιολογητικών και Βεβαίωση Σπουδών της Σχολής 
στην οποία φοιτούν. 

β) οι φοιτητές της Ακαδημίας Εμπορικού Ναυτικού 
Ιονίων Νήσων οι οποίοι διέμεναν σε κτίρια της Ακαδη¬ 
μίας τα οποία χαρακτηρίστηκαν ακατάλληλα για χρήση 
εφόσον προσκομίσουν, πέραν των απαιτούμενων δικαι- 
ολογητικών και Βεβαίωση Σπουδών της σχολής στην 
οποία φοιτούν. 

4. Στις περιπτώσεις που στη σεισμόπληκτη κατοικία 
διέμεναν ενδιαφερόμενοι χωρίς ποσοστά συνιδιοκτησί- 
ας σε αυτή άλλα κάνοντας χρήση της κατοικίας με δω- 

ρεάν παραχώρηση ή φιλοξενούμενοι (χωρίς να κατοικεί 
σ’ αυτή ο ιδιοκτήτης) σε αυτούς χορηγείται επιδότηση 
ενοικίου ή συγκατοίκησης για έξι (6) μήνες. 

5. Στις περιπτώσεις συνιδιοκτητών ακινήτων οι οποίοι 
διέμεναν μόνιμα στην πληγείσα κατοικία και αδυνατούν 
να προσκομίσουν δικαιολογητικά των υπολοίπων συνι¬ 
διοκτητών από τα οποία να προκύπτει ότι εκείνοι δεν 
διέμεναν μόνιμα σ’ αυτή και δεν προτίθενται να διεκ- 
δικήσουν επιδότηση τότε οι ενδιαφερόμενοι πρέπει να 
προσκομίσουν υπεύθυνη δήλωση του Ν. 1599/86 στην 
οποία θα δηλώνουν ότι είναι οι μόνοι ένοικοι της πλη- 
γείσας κατοικίας και ότι αδυνατούν να προσκομίσουν 
τα απαιτούμενα δικαιολογητικά των συνιδιοκτητών της. 

6. Τα έντυπα Ε1 του οικονομικού έτους 2013 και Ε2 και 
Ε9 του 2013 που απαιτούνται, σύμφωνα με την με αρ. 
πρ. Υ.Α.Σ. οικ. 987/Α36/07.02.2014 (ΦΕΚ 257/Β/07.02.14) 
Κοινή Υπουργική Απόφαση, θα προσκομίζονται από όλα 
τα άτομα που διέμεναν στη σεισμόπληκτη κατοικία, 
εφόσον υποχρεούνται από το νόμο στην υποβολή φο¬ 
ρολογικής δήλωσης, προκειμένου να συμπεριληφθούν 
στον αριθμό των ατόμων για τα οποία χορηγείται 
επιδότηση. 

7. Εάν η Υπηρεσία κρίνει απαραίτητο ή το 2013 έχουν 
γίνει αλλαγές οι οποίες επηρεάζουν την εξέταση του 
αιτήματος για χορήγηση επιδότησης (αλλαγή μόνιμης 
κατοικίας, αλλαγή περιουσιακής κατάστασης κ,λπ.) οι 
ενδιαφερόμενοι θα πρέπει να προσκομίσουν και τα 
έντυπα Ε1 του οικονομικού έτους 2014 και Ε9 ή/και Ε2 
του 2014, κατά περίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. απόφ. 571/2014 (3) 

Χρήση εισοδήματος συμφόρησης από την εκχώρηση δι¬ 
καιωμάτων πρόσβασης στις διεθνείς διασυνδέσεις 
της χώρας για το έτος 2015. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(τακτική συνεδρίαση την 9η Οκτωβρίου 2014) 

Λαμβάνοντας υπόψη: 

1. Τις διατάξεις του Ν. 4001/2011 (ΦΕΚ Α' 179/22-8-2011), 
όπως ισχύουν. 

2. Τις διατάξεις του άρθρου 16 του Καν. 714/2009 του 
Ευρωπαϊκού Κοινοβουλίου και το Παράρτημα με τις 
Κατευθυντήριες Γραμμές για τη Διαχείριση της Συμ¬ 
φόρησης των Διασυνδέσεων (ΘοηςθεΙίοη ΜαηαρθπίθηΙ 
ΟϋίάΘΐίηθδ). 

3. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β'103/ 
31.01.2012), όπως τροποποιήθηκαν και ισχύουν, και ειδικό¬ 
τερα του άρθρου 178. 

4. Το υπ’ αριθμ. πρωτ. ΔΣΗΕ/21190/07.08.2014 έγγραφο 
του ΑΔΜΗΕ Α.Ε. (αριθμ. πρωτ. ΡΑΕ 1-186897/08.08.2014) 


με θέμα «Χρήση εισοδήματος συμφόρησης από την εκ¬ 
χώρηση δικαιωμάτων πρόσβασης στις διεθνείς διασυν¬ 
δέσεις της χώρας». 

5. Το από 06/10/2014 μήνυμα ηλεκτρονικού από ΑΔΜΗΕ 
με αρ. πρωτ. ΡΑΕ 1-188625/06.10.2014 με θέμα «Αναλυ¬ 
τικές πληροφορίες για υπο- και υπέρ- ανακτήσεις στα 
πλαίσια της χρήσης εισοδήματος συμφόρησης». 

6. Την από 24.5.2012 υπ’ αριθμ. 434 Απόφαση ΡΑΕ σχε¬ 
τικά με τον καθορισμό ανωτάτου ποσού που προέρχεται 
από έσοδα από τον επιμερισμό διασύνδεσης που λαμ¬ 
βάνει υπόψη της η ΡΑΕ όταν εγκρίνει τον καθορισμό 
τιμολογίων δικτύου σε € 30.000.000. 

7. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Σκέφθηκε ως εξής: 

1. Επειδή, βάσει του Καν. 714/2009 (σχετικό υπ’ αριθμ. 
2) Άρθρο 16 παράγραφος 6, 

«Τυχόν έσοδα από τον επιμερισμό διασύνδεσης χρη¬ 
σιμοποιούνται για τους ακόλουθους σκοπούς: 

ί. για να εξασφαλίζεται η πραγματική διαθεσιμότητα 
της κατανεμημένης δυναμικότητας ή/και 

ϋ. για να διατηρούνται ή να αυξάνονται οι δυνατότητες 
διασύνδεσης μέσω επενδύσεων στο δίκτυο, ιδίως με 
νέες γραμμές διασύνδεσης, 

Εάν τα έσοδα δεν μπορούν να χρησιμοποιηθούν απο¬ 
τελεσματικά για τους σκοπούς των στοιχείων ί ή/και ϋ 
τον πρώτου εδαφίου, μπορούν να χρησιμοποιούνται, 
υπό την επιφύλαξη έγκρισης από τις ρυθμιστικές αρχές 
των οικείων κρατών μελών, μέχρις ανωτάτου ποσού 
που καθορίζεται από τις εν λόγω αρχές, ως έσοδα τα 
οποία πρέπει να λαμβάνουν υπόψη τους οι ρυθμιστικές 
αρχές όταν εγκρίνουν τη μεθοδολογία για τον υπολογι¬ 
σμό των τιμολογίων για το δίκτυο ή/και τον καθορισμό 
τιμολογίων δικτύου. 

Το υπόλοιπο των εσόδων εγγράφεται σε χωριστή 
γραμμή εσωτερικού λογαριασμού μέχρις ότου μπορέσει 
να χρησιμοποιηθεί για τους σκοπούς των στοιχείων ί ή/ 
και ϋ του πρώτου εδαφίου. Ο Οργανισμός ενημερώνεται 
για την έγκριση της ρυθμιστικής αρχής που αναφέρεται 
στο δεύτερο εδάφιο.» 

2. Επειδή στον ΚΔΣ (σχετικό υπ’ αριθμ. 3), και συγκε¬ 
κριμένα στο Άρθρο 178, παράγραφοι 2 και 4, προβλέ- 
πεται ότι: 

«2. Στο Λογαριασμό Λ-ΙΓ για την Κατανομή της Ικα¬ 
νότητας Μεταφοράς των Διασυνδέσεων εγγράφονται 
ως έσοδα το τίμημα που καταβάλλουν Συμμετέχοντας 
για τη δέσμευση ικανότητας μεταφοράς για τις δια¬ 
συνδέσεις, 

4. Μετά το τέλος κάθε ημερολογιακού έτους, ο Δια¬ 
χειριστής του Συστήματος μεταφέρει το συνολικό ποσό 
που έχει συγκεντρωθεί στο Λογαριασμό Λ-ΙΓ για την Κα¬ 
τανομή της Ικανότητας Μεταφοράς των Διασυνδέσεων 
κατά το υπόψη ημερολογιακό έτος και το εγγράφει ως 
έσοδο σε Λογαριασμό Ειδικού Αποθεματικού το οποίο 
διατίθεται αποκλειστικά για τους σκοπούς που καθορί¬ 
ζονται στις διατάξεις του Κανονισμού (ΕΚ) σχετικά με 
τις διασυνοριακές ανταλλαγές ηλεκτρικής ενεργείας, 
όπως αυτές εκάστοτε ισχύουν.» 

3. Επειδή, με το σχετικό υπ’ αριθμ. 4 έγγραφο του ο 
ΑΔΜΗΕ αιτείται καθορισμό της χρήσης των εσόδων από 
την εκχώρηση δικαιωμάτων πρόσβασης στις διεθνείς 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


διασυνδέσεις της χώρας για τη μείωση του Ετήσιου 
Κόστους Συστήματος για το έτος 2015. Συγκεκριμένα, ο 
ΑΔΜΗΕ ενημερώνει για τη συγκέντρωση ποσού ύψους 
€24.501.184,52 ως έσοδο του από την εκχώρηση δικαιω¬ 
μάτων αθροιστικά για το δεύτερο εξάμηνο του 2013 και 
το πρώτο εξάμηνο του 2014, και εισηγείται τη διάθεση 
του συνολικού ποσού στον Κύριο του Συστήματος για τη 
μείωση του Ετήσιου Κόστους Συστήματος για το έτος 
2015, σύμφωνα με τις προβλέψεις της παραγράφου 6 
του Άρθρου 16 του Κανονισμού 714/2009. 

4. Επειδή, επιπρόσθετα, με το σχετικό υπ’ αριθμ. 4 
έγγραφο του ο ΑΔΜΗΕ ενημερώνει τη Αρχή σχετικά με 
υποανακτήσεις και υπερανακτήσεις αναφορικά με τα 
εισοδήματα συμφόρησης από την εκχώρηση δικαιωμά¬ 
των πρόσβασης στις διεθνείς διασυνδέσεις της χώρας 
προηγούμενων εξαμήνων, τις οποίες συνοψίζει σε σχε¬ 
τικό πίνακα. Προτείνει, δε, για την κάλυψη του τελικού 
ποσού υποανάκτησης ύψους €186.183,15 που προκύπτει, 
να χρησιμοποιηθεί μέρος του υπολοίπου του Ειδικού 
Λογαριασμού Αποθεματικού, το οποίο ανέρχεται σε 
€445.650,48, ώστε τελικά το ποσό που θα παραμείνει 
στον Ειδικό Λογαριασμό Αποθεματικού για μελλοντική 
χρήση στα πλαίσια των σκοπών που περιγράφονται 
στην παράγραφο 6 του Άρθρου 16 του Κανονισμού 
714/2009 να είναι €259.467,33. 

5. Επειδή, σύμφωνα με τα συμπληρωματικά στοιχεία 
που απέστειλε ο ΑΔΜΗΕ με το σχετικό υπ’ αριθμ. 5 
μήνυμα ηλεκτρονικού ταχυδρομείου, στο τελικό ποσό 
υποανάκτησης ύψους €186.183,15 συμπεριλαμβάνονται 
οφειλές ύψους €193.612,32 προς τον ΑΔΜΗΕ, τις οποίες ο 
ΑΔΜΗΕ έχει ήδη διεκδικήσει δικαστικά και η διευθέτησή 
τους εκκρεμεί, έχουν ωστόσο εγγράφει ως υποανακτή- 
σεις. Εξαιρώντας τα ανωτέρω ποσά υπό διεκδίκηση, 
προκύπτει ποσό συνολικού ύψους €7.429,17, το οποίο 
δύναται να εγγράφει ως υπερανάκτηση στον Ειδικό 
Λογαριασμό Αποθεματικού, ώστε το νέο υπόλοιπο να 
διαμορφωθεί σε €453.079,65. 

6. Επειδή, στο υποβληθέν στη ΡΑΕ Δεκαετές Πρό¬ 
γραμμα Ανάπτυξης Συστήματος Μεταφοράς 2015-2024 
του ΑΔΜΗΕ, δεν προβλέπεται άμεσα κατασκευή νέας 
διασύνδεσης του ΕΣΜΗΕ με Σύστημα Μεταφοράς γει¬ 
τονικής χώρας, αποφασίζει: 

Α. Την έγκριση χρήσης ποσού €24.954.264,17, από 
το Λογαριασμό Ειδικού Αποθεματικού (Κατανομή της 
Ικανότητας Μεταφοράς των Διασυνδέσεων βάσει του 
άρθρου 178 του Κώδικα Διαχείρισης του Ελληνικού Συ¬ 
στήματος Μεταφοράς Ηλεκτρικής Ενέργειας) που διατη¬ 
ρεί ο ΑΔΜΗΕ, για τη μείωση του Ετήσιου Κόστους του 
Συστήματος Μεταφοράς για το έτος 2015. Το ανωτέρω 
ποσό προκύπτει ως άθροισμα των εσόδων του ΑΔΜΗΕ 
από την εκχώρηση δικαιωμάτων αθροιστικά για το δεύ¬ 
τερο εξάμηνο του 2013 και το πρώτο εξάμηνο του 2014, 
συνολικού ύψους €24.501.184,52, και του υπολοίπου του 
Ειδικού Λογαριασμού Αποθεματικού, το οποίο ανέρχεται 
σε €453.079,65, μετά την εγγραφή της υπερανάκτησης 
ύψους €7.429,17 σε αυτόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2014 

Ο Πρόεδρος 
ΝΙΚΟΣ ΒΑΣΙΛΑΚΟΣ 


Αριθμ. απόφ. 554/2014 (4) 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής Ενέρ¬ 
γειας (ΦΕΚ Β' 103/31-1-2012) και του Εγχειριδίου Αγο¬ 
ράς αυτού (ΦΕΚ Β'53/16.01.2013). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(τακτική συνεδρίαση την 2α Οκτωβρίου 2014) 

Λαμβάνοντας υπόψη: 

1. Τις διατάξεις του ν. 4001/2011 (ΦΕΚ Α' 179/22.08.2011), 
όπως ισχύουν, και ιδίως τις διατάξεις του Αρθρου 96. 

2. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012), όπως τροποποιήθηκαν και ισχύουν, και 
ιδίως τις διατάξεις των Άρθρων 116,185,186. 

3. Την Απόφαση ΡΑΕ 1047/2012 (ΦΕΚ Β' 53/16.01.2013) 
«Εγκριση του Εγχειριδίου του Κώδικα Διαχείρισης Συ¬ 
στήματος». 

4. Το υπ’ αριθμ. πρωτ. ΓΡ.Δ/20244/17.07.2014 έγγραφο 
του ΑΔΜΗΕ (αριθμ. πρωτ. ΡΑΕ 1-186409/25.07.2014) με 
θέμα «Εισήγηση τροποποίηση του Κώδικα Διαχείρισης 
του Συστήματος». 

5. Τις διατάξεις της υπουργικής απόφασης υπ' αριθμ. 
Δ5-ΗΛ/Γ/Φ1/οικ. 15641 (ΦΕΚ 1420/Β/15.7.2009), όπως ισχύει, 
και ιδίως του Άρθρου 10. 

6. Το υπ’ αριθμ. πρωτ. 302/29.08.2014 έγγραφο του 
ΕΣΑΗ (αριθμ. πρωτ. ΡΑΕ 1-187394/29.08.2014) με θέμα 
«Δημόσια Διαβούλευση της ΡΑΕ επί της τροποποίησης 
του Κώδικα Διαχείρισης του Ελληνικού Συστήματος Με¬ 
ταφοράς Ηλεκτρικής Ενέργειας σχετικά με τον καθορι¬ 
σμό της αριθμητικής τιμής του Αναμενόμενου Ρυθμού 
μεταβολής παραγωγής υπό ΑΡΠ». 

7. Το υπ’ αριθμ. πρωτ. ΔΣΗΕ/21184/06.08.2014 έγγραφο 
του ΑΔΜΗΕ (αριθμ. πρωτ. ΡΑΕ 1-186892/08.08.2014) με 
θέμα «Αποτελέσματα Δημόσιας Διαβούλευσης για τρο¬ 
ποποίηση των Εγχειριδίων σχετικά με τις εγγυήσεις και 
τον υπολογισμό της αποζημίωσης για τον Ειδικό Φόρο 
Κατανάλωσης στο ΦΑ που καταναλώνουν Κατανεμό- 
μενες Μονάδες ΣΗΘΥΑ». 

8. Τη δημόσια διαβούλευση που διενήργησε η ΡΑΕ από 
11 έως 19 Σεπτεμβρίου 2014 επί πρότασής της για την 
τροποποίηση του Εγχειριδίου Αγοράς του ΚΔΣ. 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, σκέφθηκε ως εξής: 

I. Αρμοδιότητες ΡΑΕ 

Επειδή, σύμφωνα με το άρθρο 96 του ν.4001/2011 (σχε¬ 
τικό υπ’ αριθμ. 1): 

«...2. Με τον Κώδικα Διαχείρισης του Συστήματος ρυθ¬ 
μίζονται ιδίως:... 

(ε) Τα κριτήρια που εφαρμόζει ο Διαχειριστής του 
Συστήματος για την κατανομή του φορτίου στις διαθέ¬ 
σιμες εγκαταστάσεις παραγωγής και των επικουρικών 
υπηρεσιών στις διαθέσιμες εγκαταστάσεις παραγωγής 
και σε εγκαταστάσεις που παρέχουν δυνατότητες δι¬ 
αχείρισης της ζήτησης και εξοικονόμησης ενέργειας, 
καθώς και τη χρήση των Διασυνδέσεων. Για τον καθορι¬ 
σμό των κριτηρίων, μεταξύ άλλων, λαμβάνονται υπόψη:.. 

(ββ) Τα τεχνικά χαρακτηριστικά των διαθέσιμων εγκα¬ 
ταστάσεων παραγωγής και των Διασυνδέσεων... 

(ι) Ο τρόπος, η διαδικασία και οι όροι διευθέτησης 
τυχόν πληρωμών για τη διαθεσιμότητα των εγκατα¬ 
στάσεων παραγωγής.» 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Επειδή, σύμφωνα με την παράγραφο 1 του άρθρου 
96 του ν. 4001/2011: 

«Η διαχείριση του ΕΣΜΗΕ διενεργείται σύμφωνα με 
τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (Κώ¬ 
δικας Διαχείρισης ΕΣΜΗΕ), ο οποίος καταρτίζεται και 
υποβάλλεται στη ΡΑΕ από τον Διαχειριστή τον ΕΣΜΗΕ. 
Η ΡΑΕ, κατόπιν δημόσιας διαβούλευσης και αφού προ- 
βεί σε τυχόν τροποποιήσεις και προσθήκες, εκδίδει με 
απόφαση της το τελικό κείμενο του Κώδικα Διαχείρισης 
τον Συστήματος, το οποίο δημοσιεύεται στην Εφημε¬ 
ρίδα της Κυβερνήσεως. Ο Κώδικας (Διαχείρισης του 
Συστήματος) τροποποιείται είτε με πρωτοβουλία της 
ΡΑΕ είτε κατόπιν αιτήματος τον Διαχειριστή ή τρίτων 
προσώπων που έχουν έννομο συμφέρον, κατ’ εφαρμογή 
της διαδικασίας του προηγούμενου εδαφίου». 

Επειδή, κατά το Αρθρο 96 του Ν.4001/2011 και συγκε¬ 
κριμένα την παράγραφο 4: 

«Με απόφαση της ΡΑΕ εκδίδονται εγχειρίδια για τις 
λεπτομέρειες εφαρμογής του Κώδικα Διαχείρισης τον Συ¬ 
στήματος, σύμφωνα με τη διαδικασία της παραγράφου 1.» 

II. Σχετικά με την αριθμητική τιμή τον Αναμενόμενου 
Ρυθμού μεταβολής παραγωγής υπό ΑΡΠ 

Επειδή, κατά τις διατάξεις του Κώδικα Διαχείρισης 
του Συστήματος (εφεξής ΚΔΣ), σχετικό υπ’ αριθμ. 2, και 
ειδικότερα κατά το Αρθρο 116 παράγραφος 5, σχετικά 
με την αριθμητική τιμή του Αναμενόμενου Ρυθμού με¬ 
ταβολής παραγωγής υπό ΑΡΠ: 

«Η αριθμητική τιμή του Αναμενόμενου Ρυθμού μετα¬ 
βολής παραγωγής υπό ΑΡΠ ανά τεχνολογία Μονάδων 
καθορίζεται από τη ΡΑΕ μετά από εισήγηση του Δια¬ 
χειριστή του Συστήματος, ετησίως και πριν την έναρξη 
του χρόνου ισχύος τους, για έκαστη από τις εξής τε¬ 
χνολογίες Μονάδων: α) λιγνιτικές μονάδες, β) ατμοηλε- 
κτρικές μονάδες με καύσιμο Πετρέλαιο ή Φυσικό Αέριο, 
γ) ανθρακικές μονάδες, δ) αεριοστροβιλικές μονάδες 
φυσικού αερίου μη συνδυασμένου κύκλου και μονάδες 
Μηχανών Εσωτερικής Καύσεως, ε) μονάδες φυσικού 
αερίου συνδυασμένου κύκλου, και στ) υδροηλεκτρικές 
μονάδες. Οι αριθμητικές τιμές του Αναμενόμενου Ρυθ¬ 
μού μεταβολής παραγωγής υπό ΑΡΠ ανά τεχνολογία 
μονάδων αντανακλούν το βέλτιστο ρυθμό που δύνανται 
να επιτύχουν μονάδες παραγωγής της αντίστοιχης τε¬ 
χνολογίας οι οποίες είναι πλήρως εφοδιασμένες με 
τον απαιτούμενο εξοπλισμό, και υπό συνθήκες καλής 
συντήρησης και λειτουργίας.» 

Επειδή, οι αριθμητική τιμή του Αναμενόμενου Ρυθμού 
μεταβολής παραγωγής υπό ΑΡΠ ανά τεχνολογία μονάδων 
αντανακλά «το βέλτιστο ρυθμό που δύνανται να επιτύ¬ 
χουν μονάδες παραγωγής της αντίστοιχης τεχνολογίας», 
ο οποίος σχετίζεται με εγγενή χαρακτηριστικά κάθε τε¬ 
χνολογίας, επομένως δεν υπόκειται σε ετήσια μεταβολή. 

Επειδή, με την επιστολή υπ’ αριθμ. 4 σχετικό ο ΑΔΜΗΕ 
θεωρεί ότι δεν υφίσταται η αναγκαιότητα σύνταξης και 
υποβολής εισήγησης σε ετήσια βάση σχετικά με την 
αριθμητική τιμή του Αναμενόμενου Ρυθμού μεταβολής 
παραγωγής υπό ΑΡΠ ανά τεχνολογία μονάδων. Αντι- 
θέτως προτείνει την τροποποίηση του ΚΔΣ, ώστε να 
έχει τη δυνατότητα να συντάσσει νέα εισήγηση όποτε 
αυτό κριθεί αναγκαίο. 

III. Σχετικά με το Συντελεστή Απρόβλεπτης Μη Δια¬ 
θεσιμότητας Ανηγμένης σε Ισοδύναμη Ζήτηση Φορτίου 
για τις Κατανεμόμενες Μονάδες ΣΗΘΥΑ 


Επειδή, κατά τις διατάξεις του Κώδικα Διαχείρισης 
του Συστήματος, σχετικό υπ’ αριθμ. 2, και ειδικότερα 
σύμφωνα με την παράγραφο 2 του Αρθρου 185, σχετικά 
με τον υπολογισμό της Διαθέσιμης Ισχύος, στα πλαίσια 
της εφαρμογής των διατάξεων του Μηχανισμού Δια¬ 
σφάλισης Επαρκούς Ισχύος: 

«Η Διαθέσιμη Ισχύς υΟΑΡ υπολογίζεται για κάθε Μο¬ 
νάδα παραγωγής και για κάθε Έτος Αξιοπιστίας ως 
ακολούθως: 

υΟΑΡ = (1 - ΕΡΟΒ 0 ) ΝΘΑΡ 

όπου: 

ΕΡΟΒ 0 Ο Συντελεστής Απρόβλεπτης Μη Διαθεσιμό¬ 
τητας Ανηγμένης σε Ισοδύναμη Ζήτηση Φορτίου για τη 
Μονάδα και ο οποίος είναι ποσοστιαίο μέγεθος. Η αριθ¬ 
μητική του τιμή υπολογίζεται σύμφωνα με μία από τις 
τρεις μεθόδους κατωτέρω με βάση τα στοιχεία σχετικά 
με τη λειτουργία της Μονάδας όπως αυτά καταγράφο¬ 
νται από τον Διαχειριστή του Συστήματος. 

ΝΟΑΡ Η Καθαρή Ισχύς της Μονάδας. » 

Επειδή, κατά το Αρθρο 186 παράγραφος 1 του ΚΔΣ, 
για τον υπολογισμό του Συντελεστή Απρόβλεπτης Μη 
Διαθεσιμότητας Ανηγμένης σε Ισοδύναμη Ζήτηση Φορ¬ 
τίου, για την περίπτωση των Κατανεμόμενων Μονάδων 
ΣΗΘΥΑ, και ειδικότερα μέχρι τη συμπλήρωση δύο πλή- 
ρων Ετών Αξιοπιστίας από την εγγραφή της Μονάδας 
στο Μητρώο Κατανεμόμενων Μονάδων, χρησιμοποιείται 
«η Τεκμαρτή Ισχύς που αντιστοιχεί σε παραγωγή από 
ΣΗΘΥΑ για τον υπολογισμό της οποίας λαμβάνεται 
υπόψην μεταξύ των άλλων και η Ποσότητα Προτεραι¬ 
ότητας Κατανεμόμενης Μονάδας ΣΗΘΥΑ, Ερ. Η Ισχύς 
αυτή υπολογίζεται από το Διαχειριστή του Συστήματος 
και εγκρίνεται από τη ΡΑΕ.» 

Επειδή, σύμφωνα με τις διατάξεις του Αρθρου 10 της 
υπουργικής απόφασης υπ’ αριθμ. Δ5-ΗΛ/Γ/Φ1/οικ. 1564, 
σχετικό υπ’ αριθμ. 5: «Το υπόλοιπο μέρος της εγχεό¬ 
μενης στο Σύστημα ηλεκτρικής ενέργειας, ανεξάρτη¬ 
τα εάν αυτό χαρακτηρίζεται ως συμπαραγωγικό ή μη, 
εκκαθαρίζεται σύμφωνα με το Σύστημα Συναλλαγών 
Ηλεκτρικής Ενέργειας και οποιαδήποτε πρόσθετη αμοι¬ 
βή στα πλαίσια του Συστήματος αυτού εφαρμόζεται 
αποκλειστικά στο τμήμα αυτό και στο τμήμα ισχύος που 
αντιστοιχεί». Συνεπώς, δεν είναι επιτρεπτό να δίνεται 
πρόσθετη αμοιβή μέσω του μηχανισμού διασφάλισης 
επάρκειας ισχύος για τμήμα ισχύος που έχει χαρακτη¬ 
ριστεί ως ηλεκτρική ενέργεια από ΣΗΘΥΑ. 

Επειδή, η ΡΑΕ εγκρίνει τους Ειδικούς Λειτουργικούς 
Όρους της Κατανεμόμενης Μονάδας ΣΗΘΥΑ, στους 
οποίους ορίζεται η ισχύς που αντιστοιχεί στην Ποσό¬ 
τητα Προτεραιότητας Κατανεμόμενης Μονάδας ΣΗΘΥΑ, 
Ερ. η οποία και θα πρέπει να ταυτίζεται, σύμφωνα με 
τα ανωτέρω, με την ως άνω Τεκμαρτή Ισχύ. 

Επειδή, με την επιστολή υπ’ αριθμ. 4 σχετικό ο ΑΔΜΗΕ, 
για τη γενικότητα της εφαρμογής των διατάξεων του 
Μηχανισμού Διασφάλισης Επαρκούς Ισχύος αναφορικά 
με τις Κατανεμόμενες Μονάδες ΣΗΘΥΑ, προτείνει τη 
χρήση της Ποσότητας Προτεραιότητας για τον υπολο¬ 
γισμό του Συντελεστή Απρόβλεπτης Μη Διαθεσιμότητας 
Ανηγμένης σε Ισοδύναμη Ζήτηση Φορτίου. 

Επειδή, η ΡΑΕ έθεσε σε δημόσια διαβούλευση από 
31/07/2014-29/08/2014, τις ανωτέρω τροποποιήσεις του 
ΚΔΣ, προκειμένου οι συμμετέχοντες να εκφράσουν τις 
απόψεις τους επί αυτών. Συγκεκριμένα, στη διαβούλευση 
συμμετείχε με επιστολή του (σχετικό υπ’ αριθμ. 6) ο 

Ελληνικός Σύνδεσμος Ανεξαρτήτων Εταιρειών Ηλεκτρικής Ενέργειας (ΕΣΑΗ), στην οποία εκφράζει το συμμερι- 
σμό του στις προτεινόμενες τροποποιήσεις σχετικά με την εισήγηση για τις τιμές του Αναμενόμενου Ρυθμού 
Μεταβολής Παραγωγής υπό ΑΡΠ ανά τεχνολογία Μονάδων. 

IV. Σχετικά, με την κατάθεση ελάχιστης εγγύησης από Εμπόρους και Προμηθευτές 

Επειδή, με την επιστολή υπ’ αριθμ. 7 σχετικό ο ΑΔΜΗΕ, εισηγήθηκε, μεταξύ άλλων, την τροποποίηση του Εγχει¬ 
ριδίου Αγοράς του ΚΔΣ, σχετικά με την καταβολή εγγυήσεων από Εμπόρους και Προμηθευτές, αναφορικά με το 
ποσό της ελάχιστης εγγύησης, προκειμένου, αφενός να υπάρχει συμμετρία στην αντιμετώπιση των Συμμετεχόντων 
από τον Διαχειριστή του Συστήματος και τον Λειτουργό της Αγοράς, και αφετέρου να αντιμετωπιστούν πιθανόν 
μη συμβατές προβλέψεις μεταξύ του Εγχειριδίου Αγοράς του Διαχειριστή του Συστήματος και του Εγχειριδίου 
του Κώδικα Συναλλαγών Ηλεκτρικής Ενέργειας. 

Επειδή, η ΡΑΕ έθεσε σε δημόσια διαβούλευση από 11/09/2014-19/09/2014, την ανωτέρω τροποποίηση του Εγχει¬ 
ριδίου Αγοράς του ΚΔΣ, και οι συμμετέχοντες δε διατύπωσαν αντιρρήσεις επί αυτής, αποφασίζει: 

Α. Στο πλαίσιο των αρμοδιοτήτων της κατά το Αρθρο 96 του Ν.4001/2011, για την τροποποίηση και συμπλήρωση 
των διατάξεων του Κώδικα Διαχείρισης του Ελληνικού Συστήματος Μεταφοράς Ηλεκτρικής Ενέργειας (ΦΕΚ Β' 103/ 
31.01.2012) όπως ισχύει: 

1. την τροποποίηση του προτελευταίου εδαφίου της παραγράφου 5 (διορθώνοντας και την αρίθμηση των πα¬ 
ραγράφων) του Αρθρου 116, ως εξής: 

«Η αριθμητική τιμή του Αναμενόμενου Ρυθμού μεταβολής παραγωγής υπό ΑΡΠ ανά τεχνολογία Μονάδων καθο¬ 
ρίζεται από τη ΡΑΕ μετά από εισήγηση του Διαχειριστή του Συστήματος, για έκαστη από τις εξής τεχνολογίες 
Μονάδων: α) λιγνιτικές μονάδες, β) ατμοηλεκτρικές μονάδες με καύσιμο Πετρέλαιο ή Φυσικό Αέριο, γ) ανθρακικές 
μονάδες, δ) αεριοστροβιλικές μονάδες φυσικού αερίου μη συνδυασμένου κύκλου, ε) μονάδες Μηχανών Εσωτερικής 
Καύσεως, στ) μονάδες φυσικού αερίου συνδυασμένου κύκλου, και ζ) υδροηλεκτρικές μονάδες. Οι αριθμητικές 
τιμές του Αναμενόμενου Ρυθμού μεταβολής παραγωγής υπό ΑΡΠ ανά τεχνολογία μονάδων αντανακλούν το 
βέλτιστο ρυθμό που δύνανται να επιτύχουν μονάδες παραγωγής της αντίστοιχης τεχνολογίας οι οποίες είναι 
πλήρως εφοδιασμένες με τον απαιτούμενο εξοπλισμό, και υπό συνθήκες καλής συντήρησης και λειτουργίας. Οι 
αριθμητικές τιμές τον Αναμενόμενου Ρυθμού μεταβολής παραγωγής υπό ΑΡΠ ανά τεχνολογία μονάδων μπορούν 
να τροποποιηθούν από τη ΡΑΕ μετά από εισήγηση του Διαχειριστή του συστήματος.» 

2. την τροποποίηση του Άρθρου 186, και συγκεκριμένα του εδαφίου Β της παραγράφου 
Ι,ως εξής: 

« ... 

Β) Για τις Κατανεμόμενες Μονάδες ΣΥΘΗΛ, για τον υπολογισμό τον συντελεστή 
ΕΓΟΚ 

° χρησιμοποιείται ο ακόλουθος τύπος: 


ΕΓΟΚ 0 = ΕΡΟΚ β ^ + (ΐ - ΕΓΟΚ ;)χα1ί .) 


^€ΗΡ 

Νί'ΛΡ 


οπού 

ΕΓΟΚ 

υ.ύαίε β Συντελεστής Απρόβλεπτες Μη Διαθεσιμότητας Ανηγμένης σε Ισοδύναμη 
Ζήτηωε Φορτίου όπως υπολογίζεται σύμφωνα με τι/ν πρώτη μέθοδο κατά το Αρθρο 185. 


°ηρ υ ιαχύς που αντιστοιχεί στη μέσ>] παραγωγή ενέργειας από ΣΗΘΥΑ, 

ανηγμένη στο σημείο έγχυσης στο Σύστημα, όπως αυτή υπολογίζεται από το 
Διαχείριση) του Συστήματος απολογιστικά για το Έτος Αξιοπιστίας Ν-2. 

ΝΟΛΡ Η Καθαρή Ισχύς της Μονάδας. 

Μέχρι Ώ] σνμπλήρωσΐ] δύο (2) πλήρων Ετών Αξιοτπστίας από τιμ’ εγγραφή τΐ}ς Μονάδας 

ΕΓΟΚ 

στο Μητρώο Κατανεμόμενων Μονάδων, για τον υπολογισμό του σιητελεστι) 

Έ 

λαμβάνεται ως τιμή ίΗΡ η ισχύς που αντιστοιχεί σττ/ν Ποσότητα Προτεραιότητας 
Κατανεμόμενης Μονάδας ΣΗΘΥΑ, Ερ, όπως αυτή έχει ορισθεί στους Ειδικούς 
Λειτουργικούς Όρους της Κατανεμόμενης Μονάδας ΣΗΘΥΑ, που έχουν εγκριθεί 
από τη ΡΑΕ, αφού αφα/ρεθεί η ισχύς τροφοδότησης παν φορτίων εσωτερικής 
υπηρεσίας της μονάδας και οποιοδήποτε άλλο βοηθητικό φορτίο της. 

Β. Στο πλαίσιο των αρμοδιοτήτων της κατά το Αρθρο 
96 του Ν.4001/2011, για την τροποποίηση και συμπλή¬ 
ρωση των Εγχειριδίων του Κώδικα Διαχείρισης του Ελ¬ 
ληνικού Συστήματος Μεταφοράς Ηλεκτρικής Ενέργειας 
(ΦΕΚ Β' 53/16.01.2013) όπως ισχύουν, την τροποποίηση 
των παραγράφων 3.7.3.1 και 37.3.2, ως εξής: 

«3.7.3.1 Ποσό Ελάχιστης Εγγύησης Εμπόρων 

Οι κάτοχοι Άδειας Εμπορίας οι οποίοι είναι εγγε¬ 
γραμμένοι στο Μητρώο Συμμετεχόντων που τηρεί ο 
Λειτουργός της Αγοράς, είναι υποχρεωμένοι να έχουν 
κατατεθειμένη εγγύηση ίση τουλάχιστον με το Ποσό 
Ελάχιστης Εγγύησης Εμπόρων. 

Το Ποσό Ελάχιστης Εγγύησης Εμπόρων ορίζεται στον 
Πίνακα Ποσών Εγγύησης. Οι'Εμποροι για τους οποίους 
το ποσό που υπολογίστηκε βάσει της παραγράφου 3.7.2 
είναι μεγαλύτερο από το Ποσό Ελάχιστης Εγγύησης 
Εμπόρων είναι υποχρεωμένοι να προσκομίσουν το ποσό 
που υπολογίστηκε βάσει της παραγράφου 3.7.2 

37.3.2 Ποσό Ελάχιστης Εγγύησης Προμηθευτών 

Οι κάτοχοι Αδειας Προμήθειας οι οποίοι είναι εγγε¬ 
γραμμένοι στο Μητρώο Συμμετεχόντων που τηρεί ο 
Λειτουργός της Αγοράς, είναι υποχρεωμένοι να έχουν 
κατατεθειμένη εγγύηση ίση τουλάχιστον με το Ποσό 
Ελάχιστης Εγγύησης Προμηθευτών. 

Το Ποσό Ελάχιστης Εγγύησης Προμηθευτών ορίζε¬ 
ται στον Πίνακα Ποσών Εγγύησης. Οι Προμηθευτές για 
τους οποίους το ποσό που υπολογίστηκε βάσει της 
παραγράφου 3.7.2 είναι μεγαλύτερο από το Ποσό Ελά¬ 
χιστης Εγγύησης Προμηθευτών είναι υποχρεωμένοι να 
προσκομίσουν το ποσό που υπολογίστηκε βάσει της 
παραγράφου 3.7.2» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2014 

Ο Πρόεδρος 
ΝΙΚΟΣ ΒΑΣΙΛΑΚΟΣ 

-♦- 

Αριθμ. Απόφ. 5971/6.10.2014 (5) 

Αναπροσαρμογές και τροποποιήσεις του Κανονισμού Τι- 
μολογίων Παροχής Υπηρεσιών Ο.Λ.Θ. Α.Ε. (ΦΕΚ 390 
Τ.Β721-3-07), όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ της Ο.Λ.Θ. Α.Ε. 

(454η ΣΥΝΕΔΡΙΑΣΗ) 

Έχοντας υπόψη: 

1. Τις διατάξεις του άρθρου εβδόμου του Ν. 2688/99 
«Μετατροπή του Οργανισμού Λιμένος Πειραιώς και του 
Οργανισμού Λιμένος Θεσσαλονίκης σε ανώνυμες εται¬ 
ρείες» (ΦΕΚ 40/Α71.3.99 ), όπως ισχύει 

2. Τις διατάξεις του άρθρου 12 του Κωδικοποιημένου 
Καταστατικού της Ο.Λ.Θ. Α.Ε. (ΦΕΚ 9944/30.9.2002 τ. ΑΕ 
και ΕΠΕ) 

3. Τις διατάξεις του άρθρου 16 του Ν. 3429/2005 «Δημό¬ 
σιες υπηρεσίες και Οργανισμοί» (ΦΕΚ 314/Α727.12.2005) 

4. Τα αριθ. 135-1/6.10.14 πρακτικό του Συμβουλίου Δι¬ 
εύθυνσης 


5. Την εισήγηση του Δ/ντος Συμβούλου 

6. Τη συζήτηση που έγινε στο Δ.Σ. 

7. Ότι από την παρούσα δεν προκαλείται δαπάνη, 
αποφασίζει: 

Εγκρίνει τις παρακάτω τροποποιήσεις και προσθήκες 
του Κανονισμού και των Τιμολογίων Παροχής Υπηρε¬ 
σιών της ΟΛΘ ΑΕ: 

1. Ιο ΤΙΜΟΛΟΓΙΟ ΠΡΟΣΑΡΤΗΜΑΤΩΝ - ΔΙΚΑΙΩΜΑΤΩΝ 
ΠΡΟΣΟΡΜΙΣΗΣ, ΠΑΡΑΒΟΛΗΣ, ΕΛΛΙΜΕΝΙΣΜΟΥ, ΑΓΚΥΡΟ¬ 
ΒΟΛΙΑΣ, ΠΑΡΟΠΛΙΣΜΟΥ ΚΑΙ ΕΠΙ ΝΑΥΑΓΙΩΝ 

• Τροποποιείται η παράγραφος 1.3 και διαμορφώνεται 
ως εξής: 

«1.3. Κρουαζιερόπλοια ή θαλαμηγοί και σκάφη αναψυ¬ 
χής (του ν.4256/2014) ανά κόρο 0,060€». 

• Τροποποιείται η παράγραφος 2.4 και διαμορφώνεται 
ως εξής: 

«2.4. Κρουαζιερόπλοια ή θαλαμηγοί και σκάφη αναψυ¬ 
χής (του ν.4256/2014) ανά ημέρα και μέτρο μήκους 1,40€». 

• Προστίθεται παράγραφος 9.3.1, μετά την παράγραφο 
9.3, ως εξής: 

«9.3.1 Τα παραδοσιακά πλοία (του ν.4256/2014) τα 
οποία χρησιμοποιούνται ως μουσειακοί χώροι ελεύθε¬ 
ρης πρόσβασης για το κοινό». 

2. 12ο ΤΙΜΟΛΟΓΙΟ ΠΡΟΣΑΡΤΗΜΑΤΩΝ - ΤΕΛΟΣ ΑΣ¬ 
ΦΑΛΕΙΑΣ Ι3Ρ3 

• Συμπληρώνεται η κατηγορία 8 στον πίνακα τελών 
ασφαλείας Ι3Ρ3 και διαμορφώνεται ως εξής: 


« 


Περιγραφή 

Μονάδα 

μέτρησης 

Τέλος (€) 

8. Επιβάτης κρουαζιέρας ή 
επιβάτης Ε/Γ, Ε/Γ-Ο/Γ και 
τουριστικού πλοίου (του 
ν.4256/2004), που υπόκειται 
στον κώδικα Ι3Ρ3 

επιβάτης 

0,64 


• Προστίθενται σημειώσεις δ) και ε) ως εξής: 

«δ) Μη υπόχρεα πλοία που παραβάλουν ή πρυμνοδετούν 
για τη «φορτοεκφόρτωση ή την επιβίβαση/αποβίβαση επι¬ 
βατών εντός Λιμενικής «Εγκατάστασης Ι3Ρ3 της ΟΛΟ ΑΕ 
πληρώνουν το αντίστοιχο τέλος «ασφαλείας Ι3Ρ3». 

«ε) Η ελάχιστή τιμή, ανά σκάφος, του τέλους ασφάλει¬ 
ας Ι3Ρ3 για τους «επιβάτες κρουαζιέρας Ε/Γ, Ε/Γ - Ο/Γ 
και τουριστικού πλοίου (του «ν.4256/2004), μετά από 
ενδεχόμενες εκπτώσεις, είναι 40€.». 

3. Εγκρίνει τη λεκτική αναδιατύπωση του «Τμήματος 
Συντονισμού Λιμενικών Λειτουργιών» σε «Τμήμα Προ¬ 
γραμματισμού και Παρακολούθησης Συμβατικού Λιμένα» 
στα άρθρα του Τιμολογίου (3§1, 3§4, 4§1,5§1,3§1, 7§1, 7§3, 
7§5,18§1.2.2,18§3), και του «Τμήματος Προγραμματισμού» 
σε «Τμήμα Προγραμματισμού και Παρακολούθησης ΣΕ- 
ΜΠΟ» στα άρθρα του Τιμολογίου (3§1, 3§4, 4§1, 5§1, 3§1, 
7§1,18§1.1.4,18§1.1.5,18§1.2.2). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΣΤΥΛΙΑΝΟΣ ΑΓΓΕΛΟΥΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή= 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: όίίρ://νννννν.βί. 9 Γ - β-πιαΜ: ννβόηΐ35ίβΓ.βΙ@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02028412210140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































